Diari Oficial de la Generalitat Valenciana


Sumari del DOGV 9644, del 20-07-2023 (2023/7622)

Anunci sobre la resolució de l'informe ambiental i territorial estratègic de la 93a modificació de l'ordenació detallada del Pla general.
-----------------------------------------------------------------------------------------------------------------------------------------

### Dades del document

Número de DOGV
:   9644

Data del DOGV
:   20-07-2023

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2023/7622


Data del document
:   30-06-2023

Organisme emissor
:   Ajuntament de Gandia

Tipus de document
:   Anunci

Descriptors 

:   * pla d'urbanisme
    * administració local

Anunci sobre la resolució de l'informe ambiental i territorial estratègic de la 93a modificació de l'ordenació detallada del Pla general. [2023/7622]  
La Junta de Govern de la Ciutat de Gandia -en qualitat d'Òrgan Ambiental i Territorial Municipal, en virtut del Decret 2016-4019- en sessió ordinària celebrada el 26 de juny de 2023, vista la proposta formulada per la regidora delegada de Gestió del Territori i Patrimoni Cultural, Agricultura i Medi Ambient i presidenta de la Comissió tècnica de suport a l'òrgan ambiental i territorial municipal, de data 12 de juny, resol emetre informe ambiental i territorial estratègic favorable en el procediment simplificat d'avaluació ambiental i territorial estratègica simplificada de la 93a. modificació de l'ordenació detallada del Pla general (93a. MOD PG): desclassificació de la parcel·la dotacional situada a l'avinguda del Nord, núm. 12, perquè es puga acollir a la normativa hotelera, per no tenir efectes significatius sobre el medi ambient de conformitat amb els criteris de l'annex VIII del TRLOTUP, amb la fi de continuar la tramitació de l'expedient conforme a la normativa urbanística.  
El document inicial estratègic (DIE) planteja 4 alternatives i opta per la número 3 en la qual la propietat cedeix de manera gratuïta i lliure de càrregues i gravàmens 12.500 m² paral·lels al carrer Ribera Baixa per a l'execució d'un corredor verd. Dels quals 7.000 m² corresponen a aquesta modificació i els restants 5.500 m² a la 90a. MOE PG per la desclassificació de 18.000 m² de parc públic.  
S'efectua consulta a la Direcció General de Turisme, al Servei d'Infraestructura Verda i Paisatge, a la Junta de Districte de la Platja de Gandia, als departaments municipals de Serveis Bàsics i de Mobilitat i Trànsit, a la Confederació Hidrogràfica del Xúquer i a la Demarcació de Costes. L'intendent de la Policia Local informa que «la desclassificació a què fa referència l'expedient, afavoriria la connexió entre la Marjal i la línia de costa, millorant la mobilitat sostenible en l'entorn, així com la millora en la qualitat de vida en la reducció del trànsit de vehicles motoritzats, sense afecció als serveis veïnals de garatges i activitats de la zona». I la Direcció General de Turisme informa que «des del punt de vista de la normativa de turisme, l'ordenació proposada és compatible amb la legislació turística aplicable, sense que afecte ni s'haja de considerar-ne cap aspecte, sempre que la referida modificació s'ajuste al que estableix la Llei 15/2018, de 7 de juny, de la Generalitat, de turisme, oci i hospitalitat de la Comunitat Valenciana, el Decret 10/2021, de 22 de gener, del Consell, d'aprovació del Reglament regulador de l'allotjament turístic a la Comunitat Valenciana i la resta de normativa aplicable en matèria de turisme». La resta d'administracions consultades no emet informe.  
  
Finalitzat el període de consulta a les administracions afectades, l'Òrgan ambiental i territorial municipal resol:  
  
Primer. Concloure que la 93a. Modificació de l'ordenació detallada del Pla general, que consisteix en desclassificar la parcel·la dotacional situada a l'avinguda del Nord, núm. 12, perquè es puga acollir a la normativa hotelera, no té efectes significatius sobre el medi ambient d'acord amb els criteris establerts en l'annex VIII del TRLOTUP.  
  
Segon. Proposar a l'òrgan ambiental i territorial municipal que emeta informe ambiental i territorial estratègic favorable en el procediment simplificat d'avaluació ambiental i territorial estratègica simplificada de la 93a. MOD PG i designar com alternativa més idònia mediambientalment l'alternativa 3 en la qual la propietat cedeix de manera gratuïta i lliure de càrregues i gravàmens 12.500 m² paral·lels al carrer Ribera Baixa per a l'execució d'un Corredor Verd. Dels quals 7.000 m² corresponen a aquesta modificació i els restants 5.500 m² a la 90a. MOE PG per la desclassificació de 18.000 m² de Parc Públic.  
  
Tercer. Incloure aquest informe en la documentació del projecte de la 93a. MOD PG als efectes de posar-lo en coneixement de l'òrgan promotor i de l'òrgan substantiu per a la continuació de la tramitació urbanística del referit instrument.  
  
Quart. Sol·licitar al tècnic redactor que redacte la versió inicial del projecte de modificació i resta de documentació que procedisca adaptada a les consideracions efectuades anteriorment.  
Cinqué. Notificar aquesta resolució a les persones interessades en l'expedient.  
Sisé. Ordenar la publicació de l'extracte de la resolució d'informe ambiental i territorial estratègic pel procediment simplificat en el Diari Oficial de la Generalitat Valenciana, als efectes establerts en l'article 53.7 de la TRLOTUP. I en la pàgina web municipal de conformitat amb el Decret 2016-4019.  
Seté. Aquesta resolució d'informe ambiental i territorial estratègic pel procediment simplificat no és susceptible de cap recurs per considerar-se un acte de tràmit, sense perjudici dels recursos que, si és el cas, siguen procedents en via contenciosa administrativa davant de l'acte que aprove l'instrument de planejament corresponent, la qual cosa no és inconvenient perquè puguen utilitzar-se els mitjans de defensa que s'estimen convenients en dret.  
Huité. Aquesta resolució d'informe ambiental i territorial estratègic perdrà la seua vigència i cessarà en la producció del efectes que li són propis si, una vegada publicat en el Diari Oficial de la Generalitat Valenciana no s'aprovara aquesta modificació en el termini màxim de 4 anys des de la publicació. En aquest cas, el promotor haurà d'iniciar novament el procediment d'avaluació ambiental i territorial estratègica simplificada de la modificació.  
  
Gandia, 30 de juny de 2023.- La titular de l'Òrgan de Suport a la JGCG, en substitució (D 2023-4926 de 03.06.2023): Vanesa Felip Torrent.